recursal/SuperWikiNEXT-32B huggingface dataset:
„**The Garden’s Tale**" je štvrtý singel dánskej heavy metalovej skupiny Volbeat. Je to druhý singel z ich druhého štúdiového albumu *Rock the Rebel / Metal the Devil*.

Skladba bola nahraná v októbri 2006 v nahrávacom štúdiu Hansen Studios v dánskom meste Ribe. Text a hudbu zložil spevák a gitarista Michael Poulsen. Producentom albumu bol Jacob Hansen. Ako hosťujúci hudobník sa predstavil Johan Olsen z dánskej skupiny Magtens Korridorer.

Poulsen a Olsen sa stretli na cenách Steppeulven. Obaja hudobníci boli nominovaní v rovnakej kategórii. Ukázalo sa, že obaja hudobníci majú radi hudbu jednotlivých skupín. V rozhovore Poulsen vysvetlil, že keď zložil skladbu „The Garden's Tale", Olsenov hlas mu začal bzučať hlavou. Poulsen napísal text čiastočne v anglickom jazyku, ale čiastočne aj v dánskom jazyku. Olsen okamžite súhlasil a zaspieval svoje texty v štúdiu. 

K skladbe bolo natočené aj hudobné video, ktoré bolo uvedené v zozname dánskej MTV "*Heavy Rotation*".  Singel obsahuje titulnú skladbu v skrátenej rádiovej verzii a v bežnej albumovej verzii.

Umiestnenia
-----------

Singel sa umiestnil na 18. mieste v dánskych singlových rebríčkoch, ktoré bolo tiež najvyšším umiestnením. Celkovo možno povedať, že singel ostal osem týždňov v dánskom rebríčku, v ktorom sa singel trikrát dostal späť do rebríčkov. V Dánsku bol singel ohodnotený platinou. Hovorca dánskej rádiostanice P3 vybral skladbu ako svoju obľúbenú a skupine Volbeat bola udelená cena P3 Guld.

Referencie
----------

1. ↑   Frank Albrecht: "Böse Mädchen!". V časopise: Rock Hard, apríl 2007, strana 40
2. 1 2   *Volbeat Biography* [online]. Mascot Records, [cit. 2013-12-02]. Dostupné online. Archivované 2013-12-03 z originálu. (po anglicky)
3. ↑   *Volbeat - THE GARDEN'S TALE (SONG)* [online]. Danishcharts.com, [cit. 2013-12-02]. Dostupné online. [nefunkčný odkaz]
4. ↑   *Gulda og platin i august* [online]. IFPI Danmark, [cit. 2013-04-20]. Dostupné online. (po dánsky)[nefunkčný odkaz]

Zdroj
-----

*Tento článok je čiastočný alebo úplný preklad článku The Garden's Tale na nemeckej Wikipédii (číslo revízie nebolo určené).*
Súradnice: 54°41′12″S 25°17′51″V﻿ / ﻿54,6867°S 25,2976°V﻿ / 54.6867; 25.2976

Trijų kryžių kalnas
**Trijų kryžių kalnas** (doslova *Vrch troch krížov*) je vrch vo Vilniuse na pravom brehu rieky Vilnia. Na jej vrchole stojí pamätník, ktorého autorom je Antoni Wiwulski.

Dejiny
------

V Litve sa dlho udržalo pôvodné pohanské náboženstvo. Krajina oficiálne prijala kresťanstvo v roku 1387, keď sa litovské knieža Jogaila stalo poľským kráľom Vladislavom II. nechalo sa pokrstiť a spolu so svojím bratrancom, kniežaťom Vytautasom odštartovali proces christianizácie Litvy. Dovtedy všetky pokusy o obrátenie Litovcov na kresťanskú vieru zlyhali. Litovci misionárov popravovali, mníchov križovali a rozštvrtených ich hádzali do vody. Mnohí historici tvrdia, že v 13. storočí boli práve na tomto vrchu zavraždení siedmi františkáni, ktorí zvestovali Litovcom kresťanskú vieru.

Na brehu rieky Vilnia sa v 13. storočí v týchto miestach týčil takzvaný Krivý zámok. V roku 1390 ho križiaci vypálili a odvtedy sa už neopravoval. Na jeho mieste boli v roku 1613 na pamiatku siedmich mníchov, zavraždených za vieru, postavené prvé drevené kríže. V roku 1916 drevené kríže vymenili za betónové. Kríže boli vyhotovené podľa projektu architekta Antoni Wiwulského (Antanasa Vivulskisa). Po vojne boli na príkaz ZSSR Tri kríže spolu s ďalšími náboženskými pamiatkami zničené. Obnovené boli až 14. júna 1989. Súčasťou vrchu sú aj zrúcaniny zničených krížov.

Súčasnosť
---------

Z hory je výhľad na panorámu Vilniusu. Neďaleko od nej sa nachádza zámok zakladateľa mesta, kniežaťa Gediminasa.

Iné projekty
------------

Commons
* Spolupracuj na Commons Commons ponúka multimediálne súbory na tému **Trijų kryžių kalnas**

Zdroj
-----

* Vrch troch krížov Archivované 2008-07-16 na Wayback Machine (po rusky)
Súradnice: 43°35′00″S 39°47′00″V﻿ / ﻿43,583333°S 39,783333°V﻿ / 43.583333; 39.783333

**Sočský národný park** (rus. Сочинский национальный парк – *Sočinskij nacionalnyj park*) je národný park na severozápade Kaukazu pri ruskom meste Soči. Založený bol 5. mája 1983, má rozlohu 1 937,3 km² a na severovýchode nadväzuje na Kaukazskú prírodnú rezerváciu.

Poloha
------

Park sa nachádza v oblasti širšieho Soči, na severozápade siaha až k hranici Tuapsinského rajónu pri ústí riek Magri a Šepsi a na juhovýchode až k rieke Psou na hranici s Gruzínskom, na juhozápade až k Čiernemu moru a na severovýchode až k Hlavnému kaukazskému hrebeňu.

Rastlinstvo
-----------

Sočský národný park je zhruba z 95% pokrytý horskými lesmi.

Živočíšstvo
-----------

Medzi významné druhy väčších zvierat patrí napríklad zubor lesný, jeleň lesný, srnec lesný, kamzík vrchovský, medveď hnedý, diviak lesný, vlk, šakal zlatý, líška hrdzavá, vydra riečna a rys ostrovid, ďalej z vtákov orol skalný, orol stepný, orol kráľovský, kršiak rybár, sup bielohlavý a bradáň žltohlavý a z plazov korytnačka žltohnedá, užovka stromová, užovka fŕkaná, užovka obojková a jašterica krátkohlavá. Medzi tu žijúce ryby patria pstruh alebo ploska pásavá.

Od roku 2009 prebieha v parku v spolupráci so Svetovým fondom na ochranu prírody pokus o reintrodukciu leoparda perzského.

Galéria
-------

* Znak parkuZnak parku
* Vrch AchunVrch Achun

Referencie
----------

1. ↑   Leopardy z Portugalska sa sťahujú do Soči. *Hlas Ruska*, 2012-10-20. Dostupné online [cit. 2014-01-21].

* *Tento článok je čiastočný alebo úplný preklad článku Sočský národní park na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Sočský národný park**

Externé odkazy
--------------

* Oficiálne stránky
**Theatre of Eternal Music** alebo tiež **The Dream Syndicate** bol hudobný súbor pôsobiaci v šesťdesiatych rokoch dvadsiateho storočia na undergroundovej scéne v New Yorku. Viedol ho saxofonista a hudobný skladateľ La Monte Young a ďalej v ňom v rôznych obdobiach pôsobili napríklad jeho manželka Marian Zazeela, waleský violista John Cale, perkusionista Angus MacLise, huslista Tony Conrad, klavirista Terry Riley alebo saxofonista Terry Jennings. Jedinou konštantnou osobou v skupine zostával Young.

Jej štýl sa radil k drone music, štýlu, ktorý sa vyznačoval trvale rovnakým zvukom. Rôzni členovia tento štýl využívali aj v neskorších rokoch, Cale napríklad ako člen skupiny The Velvet Underground. Cale takisto začal začiatkom 21. storočia vydávať sériu archívnych nahrávok zo šesťdesiatych rokov nazvanú *Inside the Dream Syndicate*; prvá časť dostala názov *Day of Niagara* a obsahovala nahrávky zhotovené v zostave John Cale, Tony Conrad, Angus MacLise, La Monte Young a Marian Zazeela.

Referencie
----------

1. ↑  OTERI, Frank J.. *La Monte Young and Marian Zazeela at the Dream House* [online]. New Music Box, 2003-10-01, [cit. 2014-09-19]. Dostupné online. (po anglicky)
2. ↑  MURRAY, S.. *John Cale: Inside the Dream Syndicate, Volume I: Day of Niagara (1965) [with Tony Conrad, Angus MacLise, La Monte Young and Marian Zazeela]* [online]. Pitchfork Media, 2000-05-01, [cit. 2014-09-19]. Dostupné online. (po a nglicky)

Zdroj
-----

*Tento článok je čiastočný alebo úplný preklad článku Theatre of Eternal Music na českej Wikipédii.*
**Theodore E. Russell** (\* 1936, Virgínia, USA) je americký diplomat a prvý veľvyslanec Spojených štátov amerických na Slovensku (angl. U.S. Diplomatic chief of mission to Slovakia).

Pôsobil ako zástupca vedúceho pre medzinárodné vzťahy na škole U.S. Army War College v Pensylvánii. Jeho kariéra zahŕňa službu vo východnej a západnej Európe ako námestníka vedúceho pre európsku regionálnu politiku a ekonomické záležitosti na ministerstve zahraničných vecí Spojených štátov amerických a asistenta správcu pre medzinárodné aktivity v agentúre environmentálnej ochrany (angl. United States Environmental Protection Agency). 

Po odchode z diplomatických služieb pôsobil ako politický a vojenský poradca pre mnoho vojenských cvičení, zameraných na stabilitu na Balkáne, Ďalekom východe, Strednom východe a v Južnej Ázii. Mnoho rokov tiež spolupracoval s nezávislou verejnoprávnou televíznou sieťou, kde pôsobil ako vedúci pre medzinárodné vzťahy. 

Theodore E. Russell je zakladajúcim predsedom organizácie Priatelia Slovenska (angl. Friends of Slovakia). K jej členom patria osobnosti ako Eugene A. Cernan a Joseph T. Senko.

Referencie
----------

* Friends of Slovakia
* Beata Baloghová, The Slovak Spectator, Volume 11, Number 7, February 21 - 27, 2005.

| * z
* d
* u
Veľvyslanci Spojených štátov na Slovensku |
| --- |
| 
* Theodore E. Russell (1993 – 1996)
* Ralph R. Johnson (1996 – 1999)
* Carl Spielvogel (2000 – 2001)
* Ronald N. Weiser (2002 – 2004)
* Rodolphe M. Vallee (2005 – 2007)
* Vincent Obsitnik (2007 – 2009)
* Theodore Sedgwick (2010 – 2015)
* Adam H. Sterling (2016 – 2019)
* Bridget A. Brinková (2019 – 2022)
* Gautam A. Rana (2022 – súčasnosť)

 |
**Speedcore** je hudobný žáner a jedna z najagresívnejších foriem hardcoru.

To viac-menej kvôli vysokému BPM, ktoré sa môže pohybovať medzi 240 a 1000. Najskôr sa speedcore používal pri zakončení rôznych Gabber setov alebo na konci parties, ale neskôr sa z neho vyvinul úplne samostatný žáner. Veľmi častým prvkom speedcoru je okrem skreslených synthov tiež samplovanie z filmov obsahujúcich násilie; počas speedcorových setov sa často využíva scratchovanie. Speedcorové skladby tiež občas majú politický alebo protivládny podtext.

Speedcore vznikol v roku 1993 v USA, konkrétne v New Yorku prostredníctvom dnes už speedcorových legiend Disciples Of Annihilation (D.O.A.).

V súčasnosti býva Speedcore často spájaný so štýlmi **Splittercore** alebo **Extratone** (či **Extratöne**).
Tieto štýly neboli nikdy oficiálne uznané ako sub-žánre, skôr ide o akúsi definíciu BPM, ktorá sa pohybuje na hranici 800 (Splittercore) a 1000+ BPM (Extratone).

Najznámejší interpreti
----------------------

* Bonehead
* Disciples Of Annihilation
* DJ R. Shock (Disco Cunt)
* DJ Totschläger
* Gabba Front Berlin
* Frazzbass
* Hellseeker
* Komprex
* Kurwastyle Project
* Noisekick
* Noizefucker
* Mental D-struction
* m1dy
* Paranoizer
* Qualkommando
* Terrorist Kriss
* Terrormasta
* The Destroyer

Najznámejšie vydavateľstvá
--------------------------

* Brain Destruction Records
* Canadian Speedcore Resistance
* Kopfkrank Records
* Masters Of Speedcore
* Special Forces
* Splitterblast Records
* Ultra. Brain Dance
* Underground For Ever
* Wildness Records
* Earache Records
* Industrial Strength Records

Externé odkazy
--------------

* Canadian Speedcore Resistance
* Braindestruction Recordz
* Speedcore.ca
* Splitterblast Records (CZ)
* Kurwastyle Project (CZ) Archivované 2010-09-29 na Wayback Machine
* Wildness Records (netlabel) (FR) Archivované 2009-01-16 na Wayback Machine

Zdroj
-----

*Tento článok je čiastočný alebo úplný preklad článku Speedcore na českej Wikipédii.*
**Therizinosaurus** bol vtákovitý dinosaurus, obrovský maniraptor (Maniraptora) zo skupiny *Therizinosauridae*, známy z pozostatkov 2,4 m. dlhých predných končatín, na ktorých mal až metrové kosákovité pazúry (tieto boli svojho času považované za rebrá gigantickej korytnačky). Nejde síce o najlepšie známeho terizinosaurida, v rámci svojej skupiny bol však pravdepodobne najväčší. Zástupcovia Therizinosauridae (nepočítajúc primitívne formy ako *Beipiaosaurus* a *Falcarius*) sú však ako skupina celkovo pomerne slabo známe, pričom ich celkový výzor bol pôvodne zložený ako skladačka, z pozostatkov viacerých rodov. Therizinosaurus žil pred 70 miliónmi rokov, nájdený bol v Mongolsku.

Znaky
-----

Ako typický vyspelý terizinosaurid mal Therizinosaurus malú a úzku hlavu s kosteným zobákom, dlhý ohybný krk, masívny trup, mocné trojprsté predné končatiny s obrovskými pazúrmi, krátke a pevné zadné končatiny so štyrmi plne dlhými prstami (štvrtý prst sa po predchádzajúcom zakrpatení druhotne znovu vyvinul) a skrátený chvost. Podľa novších výskumov sa on a jeho príbuzní pohybovali po zadných končatinách s chrbtom viac vo zvislej než horizontálnej polohe. Rovnako aj jeho krk smeroval pomerne kolmo hore. Rovnováhu dokázal udržať nielen vďaka silne vzpriamenej postave, ale aj vďaka panvovým kostiam, ktoré smerovali dozadu, aby tak uvoľnili miesto rozľahlej tráviacej sústave posúvajúcej celkové ťažisko jeho tela. Rozľahlá tráviaca sústava bola potrebná na strávenia rastlinnej potravy, ktorou sa živil. Dlhým krkom sa načahoval do korún stromov, pričom pazúrmi predných končatín si priťahoval vetvy. Spomenuté pazúry sa totiž ako zbraň nehodili, viac slúžili ako výstraha, hoci v krajnej núdzi mohli byť použité aj na ráňanie protivníka.

Externé odkazy
--------------

* Ilustrácia dvojice jedincov rodu Therizinosaurus.
Spirometer
**Spirometria** je vyšetrenie, pri ktorom lekár zisťuje funkciu pacientových pľúc. Toto vyšetrenie sa vykonáva pomocou spirometra - prístroja, ktorý zaznamenáva dýchanie pacienta. Výsledkom je graf ukazujúci objem vdýchnutého a vydýchnutého vzduchu v závislosti na čase.

Na toto vyšetrenie je pacient posielaný pri respiračných problémoch, pocite dušnosti, dlhodobejšom kašli, pred operáciou hrudníka a pri sledovaní účinnosti liečby chorôb pľúc. Spirometria je vykonávaná na špecializovaných oddeleniach (oddelenia funkčnej diagnostiky). Základné vyšetrenie však môže urobiť aj praktický lekár alebo sám pacient podľa inštrukcii lekára. Vyšetrovaný by pred testom nemal fajčiť a ani by nemal jesť.

Parametre
---------

|  |  |
| --- | --- |
| **Meranie** | **Približná hodnota** |
| **Muž** | **Žena** |
| **Vitálna kapacita** | 4,8 l | 3,7 l 
  |
| **Dychový objem** | 500 ml | 390 ml
  |
| **Celkový objem pľúc** | 6,0 l | 4,7 l |

Referencie
----------

1. ↑  Ricard JD. Are we really reducing tidal volume--and should we?. *Am. J. Respir. Crit. Care Med.*, May 2003, roč. 167, s. 1297–8. Dostupné online. DOI: 10.1164/rccm.2303003. PMID 12738592.
2. ↑  Morrow JR Jr, Jackson AS, Bradley PW, Hartung GH.. Accuracy of measured and predicted residual lung volume on body density measurement.. *Med Sci Sports Exerc*, Dec 1986, roč. 18, s. 647–52. PMID 3784877.

Externé odkazy
--------------

* Detailné informácie o spirometrickom testovaní, interpretácie a fyziológia na spirxpert.com Archivované 2017-07-30 na Wayback Machine
* História spirometrov a pľúcnych testov na medizin.li
**Spojená škola Svidník** je stredná škola v Svidníku, ktorá vznikla spojením miestnej **ZŠ na Centrálnej ulici** a **Obchodnej akadémie Svidník**.

Súčasnou riaditeľkou je Jana Drábová.

História
--------

Po zriadení základnej školy 3. septembra 1976 sa prvým riaditeľom stal Štefan Čabrej. V roku 1986 bola škola premenovaná na *ZŠ armádneho generála L. Svobodu* po prezidentovi republiky Ludvíkovi Svobodovi.

V roku 1995 bola na *Strednej priemyselnej škole odevnej vo Svidníku* založená elokovaná trieda Obchodnej akadémie Bardejov. O rok neskôr, 1. septembra 1996 vznikla samostatná *Obchodná akadémia Svidník* so sídlom v priestoroch II. základnej školy. Prvým riaditeľom tejto školy bol Peter Riško. V ďalších školských rokoch pribúdali po dve triedy v študijnom odbore obchodná akadémia.

V histórii školy bol prelomový rok 2005, vtedajší riaditeľ Jaroslav Ivančo, podnietil zriadenie nového 5ročného študijného odboru *hotelová akadémia* v rámci obchodnej akadémie.

Od 1. júla 2005 sa zmenila pôsobnosť školy a vznikla *Spojená škola*, ktorá je tvorená ZŠ a obchodnou akadémiou.

Súčasnosť školy
---------------

Na škole od roku 2002 vychádza školský časopis *Centráčik*. V roku 2007 rovnomenný školský zbor vydal vlastné CD.

Referencie
----------

1. ↑   *Archivovaná kópia* [online]. [Cit. 2011-08-18]. Dostupné online. Archivované 2010-09-25 z originálu.

Externé odkazy
--------------

* Domovská stránka

Súradnice: 49°18′17″S 21°34′34″V﻿ / ﻿49,304744°S 21,576121°V﻿ / 49.304744; 21.576121
Thomas Brothers Store
**Thomas Brothers Store**, tiež známy ako **Biglerville Country Store**, je historický obchod a dom stojaci v Biglerville, Adams County v Pensylvánii. Bol postavený v roku 1912 z tehál, má dve poschodia a obdĺžnikový tvar s plochou strechou. Sedí na kamenných základoch a na priečelí je rímsa a pasáž. Druhé poschodie zaberá konferenčná miestnosť zvaná Thomas Hall. K obchodu je pripojený dvojposchodový obytný dom postavený tiež v roku 1912.

V roku 2008 bol zaradený do National Register of Historic Places.

Referencie
----------

*Tento článok je čiastočný alebo úplný preklad článku Thomas Brothers Store na českej Wikipédii.*

1. ↑   *National Register of Historic Places Inventory Nomination Form: Thomas Brothers Store* [online]. [Cit. 2015-10-13]. Dostupné online. Archivované 2012-06-13 z originálu.

Externé odkazy
--------------

* Thomas Brothers Store

Súradnice: 39°55′49″S 77°14′55″Z﻿ / ﻿39,930278°S 77,248611°Z﻿ / 39.930278; -77.248611
Vidlička zo zmesi drevených pilín a polypropylénu - plne rozložiteľná v prípade, že ju niekto pohodí v prírode.
**Trvalo udržateľný rozvoj** alebo **udržateľný rozvoj** je taký spôsob rozvoja ľudskej spoločnosti, ktorý dáva do súladu hospodársky a spoločenský pokrok s plnohodnotným zachovaním životného prostredia. 

Medzi hlavné ciele trvalo udržitelného rozvoja patrí zachovanie životného prostredia pre ďalšie generácie v čo najmenej pozmenenej podobe.

Definície
---------

Zákon č. 17/1992 Z. z. o životnom prostredí (§ 6) definuje trvalo udržateľný rozvoj ako *rozvoj, ktorý súčasným i budúcim generáciám zachováva možnosť uspokojovať ich základné životné potreby a pritom neznižuje rozmanitosť prírody a zachováva prirodzené funkcie ekosystémov*

Slovenská stratégia trvalo udržateľného rozvoja ho charakterizuje ako cielený, dlhodobý (priebežný), komplexný a synergický proces, ovplyvňujúci podmienky a všetky aspekty života (kultúrne, sociálne, ekonomické, environmentálne a inštitucionálne), na všetkých úrovniach (lokálnej, regionálnej, globálnej) a smerujúci k takému funkčnému modelu určitého spoločenstva (miestnej a regionálnej komunity, krajiny, medzinárodného spoločenstva), ktorý kvalitne uspokojuje biologické, materiálne, duchovné a sociálne potreby a záujmy ľudí, pričom eliminuje alebo výrazne obmedzuje zásahy ohrozujúce, poškodzujúce alebo ničiace podmienky a formy života, nezaťažuje krajinu nad únosnú mieru, rozumne využíva jej zdroje a chráni kultúrne a prírodné dedičstvo.

Európsky parlament definoval udržateľný rozvoj ako *zlepšovanie životnej úrovne a blahobytu ľudí v medziach kapacity ekosystémov pri zachovaní prírodných hodnôt a biologickej rozmanitosti pre súčasné a budúce generácie*.

Referencie
----------

1. ↑   *Národná stratégia trvalo udržateľného rozvoja SR schválená uznesením vlády SR č. 978/2001* [online]. tur.vlada.gov.sk, 10.10.2001, [cit. 2010-07-07]. Dostupné online. Archivované 2011-03-03 z originálu.
Square Montholon
**Square Montholon** je square v Paríži v 9. obvode o rozlohe 4 571 m². Bolo pomenované podľa Nicolasa de Montholon (1763 – 1789), francúzskeho právnika.

Dejiny
------

Výstavba square prebiehala v rokoch 1862 – 1863 počas výstavby ulice Rue La Fayette a viedol ju architekt Jean-Charles Alphand. Náklady boli 160 000 vtedajších frankov. Park vznikol z časti záhrady pri paláci Charlesa Sansona (1681 – 1726), parížskeho kata.

Opis
----

Square o rozlohe 4 571 m² je obohnané mrežou v štýle Ľudovíta Filipa a má dve terasy. Uprostred rastú dva platany z doby založenia parku o výške 30 m. Z ďalších stromov tu rastú napr. jelše, katalpy, ginko dvojlaločné, lipy, paulovnie, agáty alebo jaseňovec metlinatý.

V parku sa nachádza mramorové súsošie sochára Juliena Lorieuxa (1876 – 1915) *Svätá Katarína* z roku 1908, ktoré kúpilo mesto Paríž v roku 1925. Je tu aj malé detské ihrisko.

Iné projekty
------------

Commons
* Spolupracuj na Commons Commons ponúka multimediálne súbory na tému **Square Montholon**

Externé odkazy
--------------

* Square na stránkach radnice 9. obvodu
* Popis square

Súradnice: 48°52′37″S 2°20′47″V﻿ / ﻿48,876986°S 2,346433°V﻿ / 48.876986; 2.346433

Zdroj
-----

*Tento článok je čiastočný alebo úplný preklad článku Square Montholon na českej Wikipédii.*


|  |  |
| --- | --- |
| Portal | Francúzsky portál |
Priečelie kostola St Paul's.
**St Paul's** alebo slovensky **Farský kostol sv. Pavla**, prezývaný aj **Actors' Church** (slov.: *Kostol hercov*) je jedným z londýnskych kostolov nachádzajúci sa v Covent Garden, v mestskom obvode City of Westminster.

V roku 1631 si William Russell, prvý vojvoda z Bedfordu objednal u architekta Iniga Jonesa návrh kostola. Stavebné práce na kostole začali ešte v tom istom roku a kostol bol dokočený v roku 1633. Kostol vysvetili v roku 1638. V roku 1645 sa Covent Garden stala samostatnou farnosťou a kostol bol zasvätený sv. Pavlovi.

9. mája 1662, Samuel Pepys odohral pred priečelím kostola prvé zaznamenané bábkové predstavenie *„Punch and Judy"*. Udalosť pripomínaná omšou „MayFayre" každý rok v máji. V roku 1663 sa začal vzťah medzi kostolom a svetom divadla. V tom istom roku založili totiž v neďalekej Drury Lane Theatre Royal. Tento vzťah iba posilnilo otvorenie Covent Garden Theatre, dnešný Royal Opera House, v roku 1723.

12. apríla 1665 pochovali v kostole prvú známu obeť čiernej smrti v Anglicku.

V roku 1788 Thomas Hardwick začal rekonštrukciu kostola. Bohužial, v roku 1795 kostol zachvátil požiar a veľká časť z neho bola zničená. Kostol sa však podarilo obnoviť.

Dopravné spojenie
-----------------

Najbližšie stanica londýnskeho metra sú:

* **Covent Garden** (Piccadilly Line)
* **Leicester Square** (Piccadilly Line a Northern Line (vetva Charing Cross))

Pozri aj
--------

* Zoznam londýnskych kostolov

Externé odkazy
--------------

* Survey of London; stránky o histórii kostola St Paul's, Covent Garden (po anglicky)
* Hardwick site (po anglicky)
Toto je článok o vegetariánstve vo svetových krajinách:

India
-----

India je krajina s najväčším podielom vegetariánov na svete a asi 70% všetkých vegetariánov pochádza práve z Indie. India je považovaná za miesto vzniku vegetariánstva hlavne vďaka náboženstvu v oblasti. Hlavným smerom je laktovegetariánstvo, ale časté je aj laktoovovegetariánstvo. V Indii sa hlása k vegetariánstvu približne 30% obyvateľstva.

Spojené štáty
-------------

Najčastejšie je v Spojených štátoch lakto-ovo vegetariánstvo, ale vegetariáni bývajú často označovaní aj pescopollo vegetariánstvoi, ktorí niektoré mäso tolerujú.

Spojené kráľovstvo
------------------

V Spojenom kráľovstve sa hlása k vegetariánstvu 5% dospelej populácie, za posledných 10 rokov sa ich počet zdvojnásobil. Výrobky zo živočišnych produktov dobre rozoznateľné.

Írsko
-----

Pomer vegetariánov v Írsku je menší ako v Spojenom kráľovstve, ale pre vegetariánskych turistov je stravovanie pomerne jednoduché.

Francúzsko, Španielsko a Taliansko
----------------------------------

V týchto krajinách sú vegetariáni bežne ignorovaní, ale napríklad talianska kuchyňa je z hľadiska vegetariánských pokrmov celkom zhovievavá.

Nemecko a Rakúsko
-----------------

V Nemecku sa za vegetariánov považuje 7,3 - 9% obyvateľov. Niektoré typicky vegetariánske pokrmy však obsahujú živočíšne produkty. Dochádza tak napríklad k pridávaniu želatíny do jogurtu.

Švajčiarsko
-----------

V tejto krajine je pohľad na vegetariánstvo rozdielny podľa toho, v ktorej časti krajiny sa nachádzate. V nemecky hovoriacej časti je situácia podobná Nemecku, ale v taliansky a francúzsky hovoriacej časti bývajú vegetariáni ignorovaní a neexistujú tam žiadne reštaurácie pre vegetariánov.

Nórsko a Dánsko
---------------

Tu je situácia podobná Nemecku, ale vegetariánske obchody sú v týchto krajinách zriedkavé.

Česko a Slovensko
-----------------

V Česku sa situácia začína postupne približovať nemecky hovoriacim krajinám, ale napriek tomu je výskyt vegetariánskych reštaurácií veľmi zriedkavý. Výsledky prieskumu zo septembra 2007 ukázali, že iba 2% Slovákov sú vegetariánmi.

Referencie
----------

1. ↑   *Archivovaná kópia* [online]. [Cit. 2007-11-28]. Dostupné online. Archivované 2011-03-04 z originálu.
2. ↑  Tatge, Mark, Sept. 17, 2004, "Vegetarian foods plant stronger sales: No signs of slowing down for growing industry" on MSNBC
3. ↑   *Vegetarian society* [online]. [Cit. 2007-11-28]. Dostupné online. Archivované 2008-05-07 z originálu.
4. ↑  vegetarierbund.de
5. ↑  www.strategie.sk Archivované 2007-11-12 na Wayback Machine (5. 12. 2007)

| * z
* d
* u
Vegetariánstvo |
| --- |
| Diéty | 
* Frutariánstvo
* Laktoovovegetariánstvo
* Lakto vegetariánstvo
* Ovo vegetariánstvo
* Pesceteriánstvo
* Vegánstvo
* Vitariánstvo

 |
| Informácie | 
* Dejiny vegetariánstva
* Vegetariánstvo vo svete
* Zoznam vegetariánov

 |
| Súvislosti | 
* Freeganstvo
* Makrobiotika
* Prírodná hygiena

 |
| Organizácie | 
* Európska vegetariánska únia
* Medzinárodná vegetariánska únia
* Slovenská vegetariánska spoločnosť
* Vegánska spoločnosť
* Vegetariánska spoločnosť

 |
**Trolejbusová doprava** v druhom najväčšom gruzínskom meste **Kutaisi** bola prevádzkovaná do roku 2009.

Trolejbusová doprava sa v Kutaisi postupne rozvíjala od konca 40. rokov 20. storočia (po Tbilisi išlo o druhý najstarší systém v Gruzínsku). Otvorenie prvej linky prebehlo 11. septembra 1949, maximálnu dĺžku sieť dosiahla o 30 rokov neskôr, kedy bolo v prevádzke 10 liniek s celkovou dĺžkou 88 km, na ktorých jazdilo 76 trolejbusov. Situácia sa ale zhoršovala (najmä po rozpade Sovietskeho zväzu), až v roku 2001 zostali v prevádzke štyri linky a o päť rokov neskôr iba linky tri. Doprava na nich bola prerušená 14. januára 2007. V auguste a v septembri 2008 bola obnovená prevádzka na linkách č. 6 a 7, z ktorých každá merala približne tri kilometre, linky ale neboli vzájomne prepojené. Stalo sa tak vďaka trolejbusom ZiU-682 prevzatým z Tbilisi, ktoré pôvodne jazdili v Aténach. Definitívne ukončenie trolejbusového prevádzky v Kutaisi prebehlo v lete 2009, kedy tiež bola časť trolejového vedenia demontovaná.

Vo kutaiskom vozovom parku sa vystriedalo viac typov trolejbusov. Prevádzka začala so sovietskymi vozmi MTB-82 a ojazdenými JaTB-4 pôvodom z Tbilisi. Neskôr tu jazdili tiež česko-slovenské vozidlá značky Škoda. Konkrétne išlo o legendárne "deviatky" (trolejbusy Škoda 9Tr, ktorých bolo do Kutaisi dodaných celkovo 121) a tiež "štrnástky" (Škoda 14Tr, v druhej polovici 80. rokov boli zakúpené iba dva kusy). V roku 2002 bol obnovený zastaraný vozový park piatimi ojazdenými trolejbusmi ruskej výroby ZiU-682 (modernizovaná verzia vozov ZiU-9, ktoré boli v Kutaisi tiež v prevádzke) z Atén.

Referencie
----------

1. ↑  LEHMANN, Juergen. *Zwei Linien überlebten* [online]. Trolleymotion.org, 2009-03-09, [cit. 2009-03-11]. Dostupné online. (po nemecky)
2. 1 2  KLEMENT, Radim. Konec trolejbusů v Gruzii. *Československý dopravák*, 2010, roč. IX. čís. 4, s. 40–44.

* *Tento článok je čiastočný alebo úplný preklad článku Trolejbusová doprava v Kutaisi na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Trolejbusová doprava v Kutaisi**

Externé odkazy
--------------

* Fotografie:
	+ Škoda 9Tr v Kutaisi (1999)
	+ ZiU 9 a ZiU 682b v Kutaisi (2003)

| * z
* d
* u
Mestská hromadná doprava v Gruzínsku |
| --- |
| Metro | Tbilisi |  |
| Električková doprava | 

|  |  |
| --- | --- |
| Zrušené | 
* *Poti*
* *Tbilisi*

 |

 |
| Trolejbusová doprava | 

|  |  |
| --- | --- |
| V prevádzke | 
* Sochumi

 |
| Zrušené | 
* *Batumi*
* *Cchinvali*
* *Čiatura*
* *Gori*
* *Kutaisi*
* *Ozurgeti*
* *Poti*
* *Rustavi*
* *Samtredia*
* *Tbilisi*
* *Zugdidi*

 |

 |
V malom gruzínskom meste **Čiatura** bola v prevádzke **trolejbusová sieť**. Išlo o medzimestskú prevádzku, pretože jediná trať spájala Čiaturu s mestom Sačchere.

Prevádzka trolejbusov v Čiature sa začala k 50. výročiu VOSR 7. novembra 1967. Išlo o mestský úsek medzi kultúrnym domom a trolejbusovú vozovňu s dĺžkou 9 km. Prevádzka bola spočiatku zabezpečovaná ťažobnom podnikom Čiaturmanganec, v roku 1969 bol z neho vyčlenený samostatný dopravný podnik. Medzimestská trať do Sačchere bola sprevádzkovaná 6. januára 1969. Maximálneho rozsahu dosiahla trolejbusová sieť v roku 1972, kedy bola v prevádzke jedna linka v celkovej dĺžke 29 km. V roku 1999 už jazdili trolejbusy na iba po trati s dĺžkou 14 km vo 30 minútovom intervale. V roku 2007 bola trolejbusová prevádzka často zastavovaná kvôli prerušovaným dodávkam elektriny, definitívny zánik prišiel v novembri toho roku. V roku 2008 bolo trolejové vedenie čiastočne demontované a z trolejbusov ostali len zvyšky vo vozovni.

Pre začatie prevádzky boli dodané trolejbusy ruskej výroby MTB-82. Počas 70. a 80. rokov 20. storočia bolo zakúpených celkom 25 vozov Škoda 9Tr. V roku 1999 bolo v prevádzke šesť vozov 9Tr a v roku 2006 iba tri „deviatky". Toho roku boli zakúpené dva ojazdené staršie vozy typu Škoda 14Tr z Tbilisi.

Referencie
----------

1. 1 2  KLEMENT, Radim. Konec trolejbusů v Gruzii. *Československý dopravák*, 2010, roč. IX. čís. 4, s. 40 – 44.
2. ↑  LEHMANN, Jürgen. *Überlandbetrieb eingestellt* [online]. Trolleymotion.org, 2009-03-02, [cit. 2009-03-04]. Dostupné online. (nemecky)[nefunkčný odkaz]

* *Tento článok je čiastočný alebo úplný preklad článku Trolejbusová doprava v Čiatuře na českej Wikipédii.*

| * z
* d
* u
Mestská hromadná doprava v Gruzínsku |
| --- |
| Metro | Tbilisi |  |
| Električková doprava | 

|  |  |
| --- | --- |
| Zrušené | 
* *Poti*
* *Tbilisi*

 |

 |
| Trolejbusová doprava | 

|  |  |
| --- | --- |
| V prevádzke | 
* Sochumi

 |
| Zrušené | 
* *Batumi*
* *Cchinvali*
* *Čiatura*
* *Gori*
* *Kutaisi*
* *Ozurgeti*
* *Poti*
* *Rustavi*
* *Samtredia*
* *Tbilisi*
* *Zugdidi*

 |

 |
**Startup** (iné názvy: **start up**, **start-up**) je pojem označujúci novo vznikajúci projekt či začínajúcu firmu často ešte vo fáze tvorby podnikateľského zámeru.

Prvýkrát sa tento termín stal populárnym v čase internetovej horúčky (1996-2001), kedy vzniklo mnoho spoločností tohto typu v zámorí s .com predovšetkým na internete v Silicon Valley. Svoju renesanciu zažíva opäť v súčasnosti, kedy sa týmto pojmom dá označiť akýkoľvek začínajúci projekt.

Start-upový projekt sa môže objaviť v akomkoľvek odbore, najčastejšie sú to však technologické či internetové firmy. Medzi ich vlastnosti patria:

* Nízke počiatočné náklady
* Vyššie (než u "štandardných" firiem) podnikateľské riziko
* Potenciálne vyššia návratnosť v prípade, keď sa spoločnosť etabluje

Jednou z metód financovania projektov je použitie fondov rizikového kapitálu alebo pomoc tzv. business angels. Okamih, kedy spoločnosť prestáva byť startup, býva považovaný zisk, fúzie či akvizície.

Ako startup začínali napríklad firmy Facebook alebo Google.

Na podporu startupov v posledných rokoch vznikajú startup inkubátory (napríklad Jihomoravské inkubační centrum), ktoré startupom poskytujú počiatočný kapitál, pomoc mentorov a zvyčajne priestory na fungovanie. Do módy sa na Slovensku dostávajú tiež startup víkendy, kde sa za 48 hodín snažia tímy vyvinúť funkčný online produkt.

Referencie
----------

1. ↑   *Startup na webe Podnikateľského inkubátora VŠB-TU Ostrava* [online]. [Cit. 2015-03-06]. Dostupné online. Archivované 2008-05-11 z originálu.
2. ↑  Startup ako zaklínadlo
3. ↑  10 najlepších startupov z WebExpo

Externé odkazy
--------------

* Téma nováčikmi na startitup.sk
* Téma nováčikmi na lupa.cz
* Téma nováčikmi na webitech.cz
* Téma nováčikmi na Mámnápad.cz

Zdroj
-----

*Tento článok je čiastočný alebo úplný preklad článku Startup na českej Wikipédii.*
**State of Mind** je novozélandská drum and bassová skupina, ktorú v roku 2002 založili Patrick Hawkins a Stuart Maxwell. Skupina v roku 2007 založila vlastné hudobné vydavateľstvo SOM Music. Takisto bola skupina hosťom v drum and bassovej show "The Next Level" rádia bFM.

State of Mind získali cenu "Breakthrough Artist" a spoločnú cenu "Electronic Single of the Year" spolu so skupinou Concord Dawn za skladbu „Aces High", počas 2006 B-Net Awards. Takisto boli v roku 2007 nominovaní na cenu "Best Electronic Album" za svoje debutové LP *Take Control*.

V marci 2009 vydali druhé LP s názvom *Faster Than Light*, ktoré obsahuje spolupráce s novozélandskými interpretmi ako PNC a Tiki Taane.

V apríli 2011 bol ich album *Nil By Ear* vydaný s 12 skladbami, vrátane troch singlov, z ktorých jeden je „Return Of The Prophet" v spolupráci s rapperom PNC.

V apríli 2014 vydala dvojica svoj štvrtý štúdiový album *Eat the Rich* cez vydavateľstvo Blackout music. Album vyhral v kategórii Album of the Year na udeľovaní cien Drum & Bass Arena Awards v Spojenom kráľovstve.

Referencie
----------

1. ↑  IMO Records "State of Mind Biography"[nefunkčný odkaz], *IMO Records*, Retrieved on 07 December 2011.
2. ↑  MCCARTEN, Kate. *State Of Mind - Nil By Ear Album Review - New Zealand Music Articles* [online]. muzic.net.nz, 2011-04-07, [cit. 2011-04-27]. Dostupné online.

Externé odkazy
--------------

* Oficiálna webstránka
* State of Mind na Rolldabeats
* State of Mind diskografia na Discogs

Zdroj
-----

*Tento článok je čiastočný alebo úplný preklad článku State of Mind na anglickej Wikipédii.*
Turecký čaj v typickej sklenenej šálke s malým porcelánovým tanierikom
**Turecký čaj** (tur. *çay*) je typ čaju, obľúbený najmä v Turecku, na severnom Cypre a v niektorých balkánskych krajinách.

Pestovanie
----------

Turecký čaj sa pripravuje z drveného druhu čierneho čaju Rize, pestovaného v provincii Rize na južnom pobreží Čierneho mora. Táto oblasť na východnom pobreží má mierne podnebie s dostatkom zrážok a úrodnej pôdy.

V roku 2004 bolo v Turecku vyprodukovaných 205 500 ton čaju (6,4 % z celkovej svetovej produkcie). Ide teda o jeden z najväčších trhov na svete s čajom. Pre domácu spotrebu bolo použitých 120 000 ton a zvyšok bol určený na export. Navyše, Turecko malo v roku 2004 najvyššiu spotrebu čaju na osobu na svete – 2,5 kg, nasledovalo Spojené kráľovstvo (2,1 kg na osobu).

Príprava čaju
-------------

Turecký čaj je spravidla pripravený pomocou dvojitej kanvice s názvom "çaydanlık". V kanvici sa na spodnej časti nachádza voda, na vrchu v menšej kanvici suchý čaj, ktorý sa teplotou vody najprv zohreje a potom sa zaleje časťou teplej vody zo spodnej kanvice. Tak vznikne koncentrovaný hnedočervený čaj, ktorý sa ďalej riedi podľa chuti. Môžete vytvoriť silný čaj, nazývaný turecký *koyu* (znamená „tmavý"), *tavsan kani* (doslova „králičia krv") tmavo hnedočevenej farby, alebo svetlý a „slabý" *acik*. Čaj sa nalieva do malých porcelánových šálok tulipánovitého tvaru, pridáva sa s cukrom, niekedy aj s citrónom, ale vždy bez mlieka.

Referencie
----------

1. ↑  About Turkey: Geography, Economics, Politics, Religion and Culture, Rashid and Resit Ergener, Pilgrims' Process, 2002, 0-9710609-6-7, p.g. 41
2. ↑  World tea production reaches new highs
3. 1 2

Zdroj
-----

* *Tento článok je čiastočný alebo úplný preklad článku Turecký čaj na českej Wikipédii.*
Súradnice: 46°51′0″S 29°38′0″V﻿ / ﻿46,85000°S 29,63333°V﻿ / 46.85000; 29.63333

**Tiraspol** (rum.  *Tiraspol*, slov.  *Tiraspoľ*, ukr.  *Тирасполь*) je mesto v juhovýchodnom Moldavsku na rieke Dnester. Tiraspol je hlavným mestom Podnesterskej moldavskej republiky, ktorá však doteraz nebola žiadnym štátom uznaná. Sídlo tu má aj prezident tejto samozvanej republiky Igor Smirnov, rovnako ako aj vláda tohto poloprezidentského nikým neuznaného štátu. V roku 2005 žilo v Tiraspole 158 000 obyvateľov.

História
--------

Tiraspol bol založený roku 1792 Alexandrom Suvorovom. Názov pochádza z gréckych slov *Tyras* (staroveký názov pre rieku Dnester) a *polis* – mesto. V rokoch 1929 – 1940 bolo do Tiraspolu prenesené hlavné mesto Moldavskej ASSR, autonómneho celku v rámci Ukrajinskej SSR, sídliaceho od svojho vzniku roku 1924 v Balte. V roku 1940 obsadil Besarábiu Sovietsky zväz, ale od augusta 1941 do apríla 1944 bola opäť okupovaná fašistickým Rumunskom. Potom sa mesto stalo natrvalo súčasťou Moldavskej SSR až do roku 1990, kedy tu bola vyhlásená neuznaná nezávislosť Podnesterska. 

Tvár mesta, ktoré je tvorené predovšetkým blokmi panelových sídlisk a reprezentatívnymi budovami v sovietskom štýle, sa od dôb ZSSR takmer nezmenila. Mesto leží na dôležitej cestnej a železničnej spojnici Odesa-Kišiňov. Kvôli problémom s príslušníkmi tamojšej colnej správy a neústretovosťou podnesterských úradov bola však v marci 2007 osobná železničná doprava zastavená a niektoré autobusové spoje boli presmerované cez mesto Căușeni, aby sa vyhli podnesterskému územiu.

Po rusko-gruzínskom konflikte roku 2008 uzavrel Tiraspol, hlavné mesto neuznaného štátu, partnerstvo s mestami Suchumi a Cchinvali, sídlami ďalších medzinárodne neuznávaných štátov podporovaných Ruskom.

### Židia a antisemitizmus

Tiraspol mal význačnú židovskú komunitu (29 % v roku 1926), ktorá sa mnohokrát stala predmetom antisemitských útokov. Tie sa znovu objavili v roku 2001 a 2004, kedy bolo zničených 70 náhrobkov na židovskom cintoríne (miestne úrady sa odmietli podieľať na náprave škôd) a tiež pokus o podpálenie miestnej synagógy.

Partnerské mestá
----------------

* Moldavsko  Bălţi, Moldavsko

Galéria
-------

* Hlavná ulica v mesteHlavná ulica v meste
* Dožitky socializmu v TiraspoleDožitky socializmu v Tiraspole

Iné projekty
------------

Commons
* Spolupracuj na Commons Commons ponúka multimediálne súbory na tému **Tiraspol**

Externé odkazy
--------------

* Tiraspol
* Tiraspol Times
* Pridnestrovie.net: Tiraspol
**Tibor Molek** (\* 1930, Banská Bystrica) je bývalý slovenský rozhlasový redaktor a exilový pracovník.

Životopis
---------

Narodil sa v Banskej Bystrici roku 1930 ako jediný syn úradníka. Koncom 30. rokov sa jeho rodina presťahovala do Senca, odkiaľ sa jeho rodina vysťahovala po záboru južného Slovenska do Bratislavy, kde Tibor Molek študoval na gymnáziu.

Ďalej študoval na bratislavskej univerzite právo. Z Česko-Slovenska emigroval aj so svojou budúcou manželkou v januári roku 1952, keď predtým dostal povolávací rozkaz do PTP. Pri úteku preplávali rieku Moravu a na rakúskej strane vyhľadali pomocníkov, ktorí im pomohli, a to aj finančne. Dostali sa potom až do Viedne, odkiaľ pokračovali do utečeneckého tábora v Linci. Tam získal kontakty na Slobodnú Európu a na prelome apríla a mája prekročili hranice do Západného Nemecka. V Mníchove zložil skúšky pre prácu v rozhlase a bol prijatý Pavlom Tigridom.

Tibor Molek zomrel 22. augusta 2023 v Mnichove.

Kariéra v Slobodnej Európe
--------------------------

Pracoval ako hlásateľ kultúrnych a hudobných programov. Užíval krycie meno Tibor Dolina. To však nezabránilo vyšetrovaniu jeho rodiny v Česko-Slovensku. Roku 1968 sa mohol v Mníchove (po prvý a posledný raz) stretnúť so svojou matkou. Potom bol vyslaný do Lisabonu, aby tam pomáhal vybudovať slovenské oddelenie pre vysielanie na územie Slovenska na iných frekvenciách. V Lisabone pôsobil až do roku 1991.

Referencie
----------

1. ↑   *Paměť národa* [online]. [Cit. 2016-01-30]. Dostupné online. Archivované 2016-01-31 z originálu.
2. ↑  Životopis Tibora Molka Archivované 2016-01-30 na Wayback Machine (slovensky)
3. ↑  Host Radiožurnálu : Rozhlas.cz

Literatúra
----------

* SEDLÁČEK, Karel: Volá Svobodná Evropa : Archa 90, Praha 1993. (čeština)

Externé odkazy
--------------

* Hovory o hledání, Český rozhlas
**Turistická značkovaná trasa číslo 0843** je červená trasa, ktorá spája po hrebeni Vysokých Javorníkov mesto Čadca a obec Makov. Je rozdelená na tri časti s celkovou dĺžkou 49,5 km.

Priebeh trasy
-------------

Prvá časť trasy (označená ako *0843a*) začína pri železničnej stanici v Čadci spolu so zelenou trasou do Nesluše a pokračuje smerom na juh cez centrum mesta okolo kultúrneho domu do Rakovskej hornatiny. Obchádza údolie Rieky západne popri *Horskom hoteli Husárik* pod vrcholom Briavy a cez kopaničiarske osady mestskej časti Vojty a obce Zákopčie pokračuje až na Chotárny kopec, kde sa znova križuje s zelenou trasou od čadčianskej železničnej stanice. Na vrchole sa stáča na západ a pokračuje po nezalesnenom hrebeni pod vrchol Marťáckeho vrchu, odkiaľ vedie na vrchol k rozhľadni značená odbočka. V osade *Petránky* križuje Cestu Vila Galvánka a pokračuje cez Jakubovský vrch do *Sedla pod Grapou*, kde po 19,4 km končí.

V sedle pod Grapou nadväzuje druhá časť (*0843b*), ktorá vedie cez viaceré ďalšie kopaničiarske osady cez vrch Kamenité s rozhľadňou do sedla Semeteš, kde opúšťa Rakovskú hornatinu. Už v Javorníckej hornatine stále vedie na západ, križuje cestu I/10 v sedle Javorník (v osade *Melocík*) a pokračuje do *Sedla nad Zápačou*. Dĺžka tejto časti je 22 km.

Posledná časť (*0843c*) s dĺžkou 8,1 km postupne zostupuje z hrebeňa do makovskej miestnej časti Kopanice, kde na rázcestí *Makov, chata* končí a kde na ňu nadväzuje Kysucká magistrála do Turzovskej vrchoviny. 

V úseku od rázcestia *Pod Čerenkou* po koniec trasy v Makove je súčasťou medzinárodnej diaľkovej turistickej trasy E3.

V hrebeňovom úseku od Horského hotela Husárik po Sedlo nad Zápačou vedie súbežne s turistickou trasou aj hlavná trasa Beskydsko-Javorníckej lyžiarskej bežeckej magistrály.

Referencie
----------

1. ↑   *Evidencia turistických značkovaných trás KST* [online]. [Cit. 2021-09-22]. Dostupné online. Archivované 2014-12-22 z originálu.

Externé odkazy
--------------

* Trasa na turistickej mape

Súradnice: 48°21′23″S 18°40′08″V﻿ / ﻿48,35639°S 18,66885°V﻿ / 48.35639; 18.66885
Súradnice: 42°25′48″S 18°42′0″V﻿ / ﻿42,43000°S 18,70000°V﻿ / 42.43000; 18.70000

**Tivat** je mesto v Čiernej Hore, ležiace pri zálive Boka Kotorská. V roku 2011, žilo v meste 9467 obyvateľov. Ide o významné turistické letovisko s množstvom hotelov. V meste a blízkom okolí je množstvo malých kostolov prevažne z 15. – 17. storočia, najvýznamnejší kostol, sv. Antona, pochádza zo 14. storočia.

História
--------

Tivat je najmladšie mesto Boky Kotorskej. Podľa legendy je Tivat odvodený od ilýrskej kráľovnej Teuty. Zvyšky gréckej a rímskej osady pri pobreží a v mori dokazujú, že miesto bolo osídlené aj v antike. Tivat sa začal rozrastať až na konci 19. storočia. V roku 1889 tu bol vybudovaný vojnový prístav a Tivat bol povýšený na mesto. Ďalej pribudli lodenice a tehelňa, a až v roku 1971 tu bolo vybudované Medzinárodné letisko Tivat.

Turistický ruch
---------------

Predovšetkým vďaka letisku sa tu začal rozrastať turistický ruch, obľúbenými sa okrem samotného mesta stali aj ostrovčeky Sveti Marko a Prevlaka a ďalej do zátoky Pržno. Od 19. storočia sa v Tivate nachádza prímorský park s početnými cudzokrajnými rastlinami (najviac ich priviezli námorníci z tropických krajov). V meste sa nachádza pamätník dôstojníkov vojnového námorníctva , ktorí v roku 1941 vyhodili do povetria torpédoborec Zagreb , aby nepadli do rúk okupantov.

V meste sa tiež nachádza obranná veža s kaplnkou zo 16. storočia.

Počasie
-------

V januári dosahujú priemerné teploty vzduchu 7,7 °C. Voda má v túto dobu teplotu 13 °C. V júli sa ortuť teplomera vyšplhá až k 35 °C, priemer je 24,1 °C a teplota vody činí okolo 24 °C.

Tivatská riviéra
----------------

Pri meste sa nachádza osem pláží. Priamo v jeho centre leží piesočnatá pláž *Belane* a v tesnej blízkosti pláž *Žua* s cyprusovým a borovicovým hájom. Mnoho malých pláží tvoria brehy okolitých ostrovčekov Prevlaka a Sveti Marko.

Na pobreží Tivatskej zátoky sa nachádzajú ďalšie pláže. Neďaleko prielivu Verige sa blízko majáku nachádza 200 m dlhá pláž *Opatovo* a u neďalekej osady Donja Lastva zhruba kilometrová pláž.

Referencie
----------

1. ↑   *Moststat, zvanični rezultati popisa, 2011* [online]. monstat.org, 2011. Dostupné online. (po chorvátsky)
2. ↑   *Boka* [online]. 1969. Dostupné online. (po chorvátsky)[nefunkčný odkaz]

Iné projekty
------------

Commons
* Spolupracuj na Commons Commons ponúka multimediálne súbory na tému **Tivat**
**Tillmann Rudolf Uhrmacher** (\* 14. máj 1967, Nemecko – † 30. máj 2011, Nemecko), bol nemecký dídžej, hudobník a hudobný skladateľ.

Začiatky jeho kariéry boli v malom hudobnom klube odkiaľ neskôr odišiel a začal pracovať v nahrávacom štúdiu kde sa vypracoval do pozície profesionálneho DJ. Koncom osemdesiatych rokov založil skupinu Mysterious Art, spoločne s Michaelom Krautterom, Mikeom Staabom, Nicole Boeúfovou a Stephanie Trautmannovou. V roku 1988 vydali ich prvý singel *Das Omen* ktorý okamžite získal úspech najmä v Nemecku kde sa predalo takmer 400 000 kópií. Taktiež bol umiestnený v rebríčkoch hitparád v rekordných 29 týždňoch a skončil ako druhý najúspešnejší hit roka. Tento úspech bol neskôr nasledovaný aj singlom *Karma - Omen 2* ktorý sa umiestnil v hitparádach v TOP 10.

V júni 1990 Uhrmacher začal vysielať svoju vlastnú rádiovú reláciu, ktorá sa vysielala každú sobotu na rádiovej stanici RPR1 (neskôr na rádiu Sunshine Live). Jeho relácia je označovaná ako najdlhšie vysielajúca elektronická hudobná relácia v nemeckých rádiách. V roku 1994 získal úspech aj v Guinnessovej knihe rekordov za vysielanie takmer 80 hodín bez prestávky.

Jeho prvá sólo skladba *Bassfly* vyšla v roku 1999 a o dva roky neskôr vydal skladbu *On the Run* ktorá sa umiestnila na 16. mieste v Spojenom kráľovstve. Zároveň v spolupráci s Maurom Picottom pod projektom **Lava** vydal ďalšie 2 skladby *Autumn* a *Spring Time*.

18. marca 2011 odvysielal svoju poslednú reláciu z dôvodu vážnych zdravotných problémov.

8. júna 2011 bol Uhrmacher nájdený mŕtvy vo svojom byte. Po vyšetrovaní bol určený dátum jeho smrti na 30. máj 2011.

Diskografia
-----------

### Single

**ako Mysterious Art**

* 1989 „Das Omen (Teil 1)"
* 1989 „Carma – Omen II"
* 1990 „Requiem"
* 1991 „High On Mystic Mountain"
* 1991 „Lovin’ You / Awaken"

**ako projekt Lava (s Maurom Picottom)**

* 2000 „Autumn
* 2001 „Spring Time (Let Yourself Go)

**ako Sólo**

* 1999 „Bassfly"
* 2000 „Free"
* 2001 „On the Run"
* 2001 „Friends"
* 2006 „The Pride In Your Eyes (Om Nama Shiva)"

Referencie
----------

1. ↑
2. ↑   *Archivovaná kópia* [online]. [Cit. 2015-03-20]. Dostupné online. Archivované 2015-04-02 z originálu.

Externé odkazy
--------------

* Tillmann Rudolf Uhrmacher Archivované 2011-02-11 na Wayback Machine - oficiálna webstránka

Zdroj
-----

*Tento článok je čiastočný alebo úplný preklad článku Tillmann Uhrmacher na anglickej Wikipédii.*

Autoritné údaje: * BnF: 14470718v
* GND: 135231892
* VIAF: 232584676
Tochni
**Tochni** (po grécky: Τόχνη, turecky: Taşkent) je dedina na Cypre, v regióne Larnaca. Leží v gréckej časti Cypru, zhruba v polovici cesty medzi mestami Larnaca a Lemesos. Dedina má celkom 322 obyvateľov. Pred rokom 1974 sa skladali obyvatelia najmä z tureckých Cyperčanov, ktorí sa nazývali "Taşkent". V roku 1974 bolo 85 z nich povraždených organizáciou EOKA-B.

V centre dediny sa nachádza ortodoxný kostol Sv. Konštantína a Heleny. Tento kostol bol vybudovaný na mieste staršieho kostola, o ktorom sa hovorí, že ho založila svätá Helena, ktorá sa vracala zo Svätej Zeme a mala pri sebe kúsok "Pravého Kríža".

Dedina má tiež mešitu, madras a moslimské pohrebisko, ktoré sa nachádza vo východnej časti. Táto časť sa však nachádza v rôznom stupni rozkladu.

Dnes je dedina známa ako agroturistické miesto s možnosťami turistiky i cykloturistiky. Obyvatelia sa snažia renovovať domy, vystavané z kameňa do pôvodnej podoby.

Zdroje
------

1. ↑  . Dostupné online. Archivované 2012-03-15 z originálu.
2. ↑   Census 2001
3. ↑  . Dostupné online. Archivované 2007-10-28 z originálu.
4. ↑  Paul Sant Cassia, *Bodies of Evidence: Burial, Memory, and the Recovery of Missing Persons in Cyprus*, Berghahn Books, 2007, ISBN 978-1-84545-228-5, str. 61.

* Archivované 2012-03-31 na Wayback Machine
Kaplnka v osade Majtánky s turistickým rozcestníkom
 **Turistická značkovaná trasa číslo 5540** je zelená trasa, ktorá spája mesto Čadca a obec Nesluša prechodom cez východný okraj Javorníkov. Jej celková dĺžka je 22,6 km.

Priebeh trasy
-------------

Trasa začína pri železničnej stanici v Čadci spolu s červenou hrebeňovou trasou a prvých 500 m tvorí zároveň nástup na ďalšiu hrebeňovú červenú trasu do Kysuckých Beskýd, ktorá začína pri obchodnom centre. Odtiaľ pokračuje smerom na juh cez centrum mesta a sídlisko Žarec do Rakovskej hornatiny. Obchádza údolie Rieky východne okolo Vrchkonca a Vojtovho vrchu cez kopaničiarske osady mestskej časti Vojty až na Chotárny kopec, kde sa znova križuje s červenou trasou od čadčianskej železničnej stanice. 

Z Chotárneho kopca zostupuje cez osadu *Belajky* do Ochodnice. Tu sa stáča na juhozápad a sleduje Javornícku brázdu až do osady *Klimkovci*, odkiaľ vedie znovu na juh spoločne s Cestou Vila Galvánka do osady *Majtánky*. Ďalej pokračuje už samostatne pomedzím Javorníckej brázdy a Ochodnickej vrchoviny do Nesluše, kde končí pri obecnom úrade.

Referencie
----------

1. ↑   *Evidencia turistických značkovaných trás KST* [online]. [Cit. 2021-10-18]. Dostupné online.

Externé odkazy
--------------

* Trasa na turistickej mape

Súradnice: 48°21′45″S 18°47′10″V﻿ / ﻿48,36243°S 18,78598°V﻿ / 48.36243; 18.78598